# Almere

Almere (distagañ ) a zo ur gêr hag ur gumun e proviñs Flevoland en Izelvroioù. Stok ouzh Lelystad ha Zeewolde eo. Er gumun emañ an distrigoù da-heul : Almere Stad, Almere Haven, Almere Buiten, Almere Hout, Almere Poort hag Almere Pampus. E polder Zuidelijk Flevoland emañ, ha kêr gornôgelañ proviñs Flevoland eo. Unan eus kêrioù nevesañ an Izelvroioù eo Almere : an ti kentañ a voe savet e 1976, hag ur gumun e teuas Almere da vezañ e 1984. A-fet niver a annezidi ez eo kumun vrasañ Flevoland, hag eizhvet kêr vrasañ an Izelvroioù. E miz Here 2007 e voe un emglev etre dilennidi kuzul-kêr Almere ha gouarnamant an Izelvroioù da vont betek 350 000 annezad a-benn 2030. Bep bloaz e vez aozet Defqon1 (ur festival sonerezh elektronek) en Almere. E-tro 40 000 den a gemer perzh ennañ.

## Istor

Raktreset e oa bet e vefe implijet ar vro da labourat an douar. Met goude an Eil Brezel-bed e kreskas buan poblañs Amsterdam ha neuze e voe rakterset sevel div gêr e polder Oostelijk Flevoland hag e hini Zuidelijk Flevoland. The town in Oostelijk Flevoland became Lelystad eo a voe savet en Oostelijk Flevoland. An hini savet e Zuidelijk Flevoland a oa anvet Zuidweststad er raktresoù kentañ, hag e 1970 e voe dibabet an anv Almere, diwar anv kentañ Zuiderzee er Grennamzer. E 1976 e voe savet ti kentañ Almere. D'ar mare-se e veze meret Almere gant Openbaar Lichaam Zuidelijke IJsselmeerpolders (Z.IJ.P.). E 1984 e voe lakaet Almere da gumun.

## Gouarnamant lec'hel

Annemarie Jorritsma-Lebbink (VVD) eo maerez Almere abaoe ar 16 a viz Eost 2003. D'ar 7 a viz Ebrel 2006 e voe aozet ar c'huzul nevez :
* Adri Duivesteijn (PvdA)
* Johanna Haanstra (PvdA)
* Arno Visser (VVD)
* Martine Visser (CDA/ CU)
Listennad maered :
* 1984 - 1986 Han Lammers (PvdA)
* 1986 - 1993 Cees de Cloe (PvdA)
* 1993 - 1994 Cees Roozemond (PvdA)
* 1994 - 1998 Ralph Pans (PvdA)
* 1998 - 2003 Hans Ouwerkerk (PvdA)
* 2003 - 2003 Jaap van der Doef (PvdA)
* 2003 - bremañ Annemarie Jorritsma-Lebbink (VVD)

### Kuzul-kêr

D'an 2 a viz Genver 1984 e voe aozet ar c'huzul-kêr kentañ, ma kemeras perzh ennañ Koos Rietkerk hag a oa ministr an diabarzh d'ar mare-se. D'an 21 a viz Gwengolo 1983 e oa bet aozet an dilennadegoù. A-raok 1984 e veze meret Almere gant un Adviesraad a veze dibabet bep daou vloaz (1978-1980, 1980-1982, 1982-1984). Savet e oa an Adviesraad war skouer forzh pe guzul-kêr : ennañ e oa izili eus strolladoù politikel liesseurt. D'an 11 a viz Meurzh 1977 e voe dilennet an adviescommissie kentañ. Ur bodad ennañ 5 den eo. Abaoe 1998 ez eus 39 dileuriad e kuzul-kêr Almere.
| Strollad | 1984 | 1986 | 1990 | 1994 | 1998 | 2002 | 2006 |
| PvdA | 10 | 14 | 9 | 6 | 9 | 7 | 12 |
| VVD | 5 | 5 | 7 | 10 | 12 | 8 | 7 |
| Leefbaar Almere | - | - | - | - | - | 9 | 4 |
| SP | - | - | - | - | - | - | 4 |
| GroenLinks | 2 | 1 | 3 | 4 | 4 | 4 | 3 |
| CDA | 2 | 3 | 4 | 3 | 3 | 4 | 3 |
| Almere Partij | - | 1 | 2 | 2 | 3 | 2 | 2 |
| ChristenUnie | - | - | - | - | 1 | 1 | 2 |
| D66 | 1 | 2 | 7 | 10 | 5 | 2 | 1 |
| Verenigde Senioren Partij | - | - | - | - | 1 | 1 | 1 |
| Stadspartij Almere | - | - | - | - | 1 | 1 | - |
| CP/CD | 2 | 1 | 1 | 2 | - | - | - |
| Stap '84 | 1 | - | - | - | - | - | - |
| Hollad | 23 | 27 | 33 | 37 | 39 | 39 | 39 |

## Emdroadur ar boblañs

C'hwec'h distrig (stadsdelen) zo en Almere.
| Anv | Bloavezh |
| Almere Haven | 1976 |
| Almere Stad | 1980 |
| Almere Buiten | 1984 |
| Almere Hout | 1991 |
| Almere Poort | 2000 |
| Almere Pampus | - |
| Bloaz | Almere Haven | Almere Stad | Almere Buiten | Almere Hout | Almere Poort | HOLLAD |
| 1970 | | | | | | 52 |
| 1975 | | | | | | 47 |
| 1980 | 6596 | | | | | 6632 |
| 1985 | 21410 | 17240 | 1559 | | | 40297 |
| 1990 | 22355 | 37024 | 11499 | | | 71087 |
| 1995 | 22376 | 58816 | 22740 | 564 | | 104496 |
| 2000 | 22237 | 83934 | 35290 | 1336 | | 142797 |
| 2005 | 22590 | 103560 | 47358 | 1366 | | 175008 |
| 2007 | 22507 | 105261 | 51751 | 1345 | 134 | 180998 |

## Transportoù

En Almere ez eo rannet an hentoù e teir lodenn : unan evit ar c'hiri, unan evit ar c'hirri-boutin hag unan all evit an dud war varc'h-houarn. Liammet eo Almere ouzh ar gourhent A6 hag ouzh an hini A27.

### Hent-houarn

E 1987 e voe liammet Almere ouzh rouedad hentoù-houarn broadel an Izelvroioù (Nederlandse Spoorwegen). E 1988 e voe peurechuet hentoù-houarn Flevolijn, da vont betek ti-gar Weesp ha hini Lelystad Centrum. Pemp ti-gar a zo en Almere :
* Almere Muziekwijk (digoret e 1987)
* Almere Centrum (digoret e 1987)
* Almere Parkwijk (digoret e 1996)
* Almere Buiten (digoret e 1987)
* Almere Oostvaarders (digoret e 2004).
Ur raktres a zo da sevel unan all, a vefe anvet Almere Poort.

### Kirri-boutin

Dek linenn karr-boutin a zo en Almere :
* 1 Almere Buiten Stripheldenbuurt-Almere Haven De Marken
* 2 CS Almere-Gooisekant
* 3 Almere de Vaart-Almere Haven Centrun
* 4 CS Almere-Almere Poort Columbuskwartier
* 5 Almere Oostvaarders-Almere 't Oor
* 6 CS Almere-Almere Parkwijk
* 7 Almere Noorderplassen-Almere Sallandsekant
* 8 CS Almere-Kemphaan
* 9 Almere Buiten-Almere de Vaart
* 10 Almere Buiten- Almere Stad Gooisekant
Al lod brasañ anezho a dremen bep 7 munutenn. Ouzhpenn ez eus ivez kirri-boutin rannvro da vont da Hilversum, Zeewolde, Harderwijk, Schiphol, ha da di-gar Amsterdam Amstel.

### Gevellerezh

Gevellet eo Almere gant ar c'hêrioù da-heul:$^,$
* Aalborg, Danmark
* České Budějovice, Republik Tchek
* Haapsalu, Estonia
* Kumasi, Ghana
* Lancaster, Rouantelezh-Unanet
* Milton Keynes, Rouantelezh-Unanet
* Rendsburg, Alamagn
* Växjö, Sveden

## Notennoù

* ↑ CBS Statline.
* ↑ CBS Statline - Bevolking; ontwikkeling in gemeenten met 100 000 of meer inwoners.
* ↑ Schaalsprong Almere 2030, PDF.
* ↑ Gemeente Almere: Stadsdelen.
* ↑ Sociale Atlas 2007 Bevolkingsopbouw.
* ↑ Gemeente Almere: Partnersteden.
* ↑ Algemene Informatie.

## Liammoù diavaez

a vo kavet e Wikimedia Commons.
* Sell ouzh Almere gant izili un diazezadur distag
* Geheugen van Almere